উত্তর কোরিয়ার চেয়ে আমেরিকা সামরিক শক্তিতে অনেক বেশি বলীয়ান। মার্কিন হামলার মুখে উত্তর কোরিয়ার বেশিক্ষণ প্রতিরোধ চালানোর শক্তি নেই। এখন প্রশ্ন, আমেরিকা হামলা চালালে চীনের প্রতিক্রিয়া কী হবে? চীন কি ওয়াশিংটনের সঙ্গে ব্যবসা-বাণিজ্য ও অর্থনৈতিক সম্পর্ক রক্ষার জন্য উত্তর কোরিয়াকে পরমাণু বোমা পরীক্ষা থেকে নিবৃত্ত করবে, না পঞ্চাশের দশকের মতো উত্তর কোরিয়াকে রক্ষার জন্য মার্কিন হামলা প্রতিহত করার জন্য এগিয়ে আসবে? এই প্রশ্নের মধ্যেই খুঁজতে হবে বর্তমান কোরিয়া সংকট থেকে আবার কোনো বিশ্বসংকট সৃষ্টি হবে কিনা তার জবাব।